kalixlouiis/myanmar-wikipedia-corpus huggingface dataset:
လက်တွေ့စမ်းသပ်ချက်များအရ အလင်းရောင်သည် ဖိုတွန်ဟုခေါ်သော အမှုန်များ၏ သဘာဝလည်းရှိသကဲ့သို့ လှိုင်း များကဲ့သို့လည်း ပြုမူသော သဘာဝရှိ၍ အမှုန်နှင့် ပတ်သက်သည့် အသိအမြင်အယူအဆများကို ပြန်လည်စဉ်းစားရန် လိုအပ်လာခဲ့သည်။
ကွမ်တမ်အရွယ်အစားရှိ အမှုန်များသည် အမှုန်ကဲ့သို့လည်းကောင်း၊ လှိုင်းများကဲ့သို့လည်းကောင်း ပြုမုသဖြင့် ၎င်းနှစ်မျိုးလုံးခြုံငုံမိစေမည့် လှိုင်း-အမှုန်စုံတွဲမှု သဘောတရားအသစ်ကို ဖော်ထုတ်လာရသည်။
အခြားသဘောတရား အသစ်တစ်ခုဖြစ်သည့် မရေရာခြင်း နိယာမကလည်း အမှုန်များတွင် ရှိနေသော ၎င်းတို့၏ တည်နေရာနှင့် အဟုန် ကဲ့သို့ ဂုဏ်သတ္တိများကို တိတိကျကျ တိုင်းတာ၍ မရနိုင်ဟု ဆိုသည်။
နောက်ပိုင်းတွင် လှိုင်း-အမှုန်စုံတွဲမှု သဘောတရားကို ဖိုတွန် များအတွက်သာမက အခြားသော အမှုန်များအတွက်ပါ သုံးနိုင်ကြောင်း သိရှိလာကြသည်။
ကွမ်တမ်စက်ကွင်းသီအိုရီ၏ ဘောင်အတွင်း အမှုန်များ၏ အပြန်အလှန်သက်ရောက်မှုကို အဆိုပါ အခြေခံ အပြန်အလှန်သက်ရောက်မှုများ၏ ကွမ်တာ အထုပ်ငယ်များ ဖန်တီးခြင်းနှင့် ပျက်သုဉ်းခြင်း များအဖြစ် နားလည်နိုင်သည်။
thumb|မိုးသီးမုန်တိုင်း ကျရောက်နေပုံ မိုးသီးသည် မိုးရေအား အစိုင်အခဲ အဖြစ်ရွာသွန်းခြင်းဖြစ်သည်။
အာရှကွန်ယက်အဓိကမြို့ကြီး ၂၁ဆိုသည်မှာ များလှစွာသော အာရှ၏ စိတ်ဝင်စားဖွယ်မြို့တော်များကို ကိုယ်စားပြုပြီး ၎င်းအစီအစဉ်တွင် ယေဘုယျပြယုဂ်အဖြစ် မြို့ပြတည်ဆောက်ရေးစီမံကိန်းများ၊ သဘာဝပတ်ဝန်းကျင်ထိန်းသိမ်းခြင်း၊ Crisis management ကဲ့သို့သော ကိစ္စရပ်များပါဝင်သည်။
ထိုအဖွဲ့အစည်းကို တိုကျိုမြို့တော်ဝန် Shintaro Ishihara (၁၉၉၉-၂၀၁၂) မှထောက်ခံခဲ့ပြီး ဩဂုတ် ၂၀၀၀ ခုနှစ်တွင် ကွာလာလမ်ပူမြို့၌ ကျင်းပသော အစည်းအဝေးပွဲတွင် ထုတ်ပြန်ခဲ့သော ကြေညာချက်နှင့်အညီ ဖွဲ့စည်းခဲ့သည်။
အဖွဲ့ဝင်မြို့များ မြို့တော်အမည်ဒေသအမည်မြို့ပြလူဦးရေဓာတ်ပုံနိုင်ငံ ဘန်ကောက်မြို့ กรุงเทพมหานคร ၁၄,၅၀၀,၀၀၀ 200px ပေကျင်းမြို့(နုတ်ထွက်) 北京 ၂၁,၁၅၀,၀၀၀ 200px ဒေလီမြို့ दिल्ली ၂၇,၀၀၀,၀၀၀ 200px ဟနွိုင်းမြို့ Hà Nội ၆,၅၀၀,၀၀၀ 200px ဂျကာတာမြို့ Jakarta ၂၀,၀၀၀,၀၀၀ 200px ကွာလာလမ်ပူမြို့ Kuala Lumpur ၇,၂၀၀,၀၀၀ မီသရို မနီလာ Kalakhang Maynila ၁၉,၇၀၀,၀၀၀ 200px ဆိုးလ်မြို့ 서울 ၂၅,၆၂၀,၀၀၀ စင်ကာပူ Singapura ၅,၅၃၅,၀၀၀ 200px ထိုင်ပေမြို့ 臺北 ㄊㄞˊㄅㄟˇ ၇,၀၄၂,၂၁၀ 200px တိုကျိုမြို့ 東京 とうきょうと トウキョウト ၃၇,၈၀၀,၀၀၀ 200px သွန်စ်ခ်မြို့ Томск ၁,၀၄၅,၅၄၁ 200px ဦလန်ဘာတာမြို့ Улаанбаатар ၁,၀၆၇,၀၀၀ 200px ရန်ကုန်မြို့ ရန်ကုန် ၄,၃၄၈,၀၀၀ 200px ပေကျင်းမြို့ သည် ဩဂုတ် ၂၀၀၅ ခုနှစ်တွင် အဖွဲ့မှနုတ်ထွက်ခဲ့ပြီး အကြောင်းအရင်းမှာ ဧပြီ ၂၀၀၆ တွင် ထိုင်ပေမြို့၊ထိုင်ဝမ်တွင် ၅ ကြိမ်မြောက် မျက်နှာစုံညီအစည်းအဝေးကို ငြင်းဆိုသောအားဖြင့် ဖြစ်သည်။
မျက်နှာစုံညီအစည်းအဝေးများ ပထမအကြိမ်မြောက် မျက်နှာစုံညီအစည်းအဝေး (အောက်တိုဘာ ၂၀၀၁) - တိုကျို ဒုတိယအကြိမ်မြောက် မျက်နှာစုံညီအစည်းအဝေး (နိုဝင်ဘာ ၂၀၀၂) - ဒေလီ တတိယအကြိမ်မြောက် မျက်နှာစုံညီအစည်းအဝေး (နိုဝင်ဘာ ၂၀၀၃) - ဟနွိုင်း စတုတ္ထအကြိမ်မြောက် မျက်နှာစုံညီအစည်းအဝေး (နိုဝင်ဘာ ၂၀၀၄) - ဂျကာတာ ပဉ္စမအကြိမ်မြောက် မျက်နှာစုံညီအစည်းအဝေး (ဧပြီ ၂၀၀၆) - ထိုင်ပေ ဆဋ္ဌမအကြိမ်မြောက် မျက်နှာစုံညီအစည်းအဝေး (နိုဝင်ဘာ ၂၀၀၇) - မနီလာ သတ္တမအကြိမ်မြောက် မျက်နှာစုံညီအစည်းအဝေး (နိုဝင်ဘာ ၂၀၀၈) - ကွာလာလမ်ပူ အဋ္ဌမအကြိမ်မြောက် မျက်နှာစုံညီအစည်းအဝေး (နိုဝင်ဘာ ၂၀၀၉) - ဘန်ကောက် နဝမအကြိမ်မြောက် မျက်နှာစုံညီအစည်းအဝေး (နိုဝင်ဘာ ၂၀၁၀) - တိုကျို ဒဿမအကြိမ်မြောက် မျက်နှာစုံညီအစည်းအဝေး (အောက်တိုဘာ ၂၀၁၁) - ဆိုးလ် ဧကဒဿမအကြိမ်မြောက် မျက်နှာစုံညီအစည်းအဝေး (ဇွန် ၂၀၁၂) - စင်ကာပူ ပြင်ပလင့်များ တရားဝင်ဝက်ဘ်ဆိုက် (အင်္ဂလိပ်ဘာသာဖြင့်) ၅ ကြိမ်မြောက်အစည်းအဝေး တရားဝင်ဝက်ဘ်ဆိုက် (အင်္ဂလိပ်ဘာသာဖြင့်) Category:အာရှရှိ မြို့များ။
ဖီဖာသည် အင်္ဂလိပ်အက္ခရာ သုံးလုံးဖြင့် ဖော်ပြသော နိုင်ငံကုဒ်များကို ဖီဖာအဖွဲ့ဝင်နိုင်ငံများနှင့် ဖီဖာအဖွဲ့ဝင်မဟုတ်သော နိုင်ငံများဖော်ပြရန်အတွက် အသုံးပြုခဲ့ကြသည်။
ထို တရားဝင်ကုဒ်များကို ဖီဖာနှင့် တိုက်ကြီးများ၏ ဘောလုံးအဖွဲ့ချုပ်များမှ တရားဝင်ပြိုင်ပွဲများတွင် နိုင်ငံများ၏ အမည်ကို အတိုချုံးဖော်ပြရန်အသုံးပြုကြသည်။
ဖီဖာအဖွဲ့ဝင် နိုင်ငံများ၏ ကုဒ်များ အောက်ဖော်ပြပါထားသော နိုင်ငံများမှာ လက်ရှိ ဖီဖာအဖွဲ့ဝင် ၂၀၉ နိုင်ငံဖြစ်ပြီး ထိုနိုင်ငံအသီးသီးတွင် သီးခြားနိုင်ငံကုဒ်တစ်ခုစီရှိသည်။
နိုင်ငံကုဒ်AFGALBALGASAANDANGAIAATGARGARMARUAUSAUTAZEBAHBHRBANBRBBLRBELBLZBENBERBHUBOLBIHBOTBRAVGBBRUBULBFABDICAMCMRCANCPVCAYCTACHACHICHNTPECOLCOMCGOCODCOKCRCCROCUBCUWနိုင်ငံကုဒ်CYPCZEDENDJIDMADOMECUEGYSLVENGEQGERIESTETHFROFIJFINFRAGABGAMGEOGERGHAGREGRNGUMGUAGUIGNBGUYHAIHONHKGHUNISLINDIDNIRNIRQISRITACIVJAMJPNJORKAZKENKUWKGZLAOLVALIBနိုင်ငံကုဒ်LESLBRLBYLIELTULUXMACMKDMADMWIMASMDVMLIMLTMTNMRIMEXMDAMNGMNEMSRMARMOZMYANAMNEPNEDNCLNZLNCANIGNGAPRKNIRNOROMAPAKPLEPANPNGPARPERPHIPOLPORPURQATIRLROURUSRWASKNနိုင်ငံကုဒ်LCAVINSAMSMRSTPKSASCOSENSRBSEYSLESINSVKSVNSOLSOMRSAKORSSDESPSRISDNSURSWZSWESUISYRTAHTJKTANTHATLSTOGTGATRITUNTURTKMTCAUGAUKRUAEUSAURUVIRUZBVANVENVIEWALYEMZAMZIM ဖီဖာအဖွဲ့ဝင်မဟုတ်သော နိုင်ငံများ၏ ကုဒ်များ အောက်ဖော်ပြပါကုဒ်များသည် ဖီဖာ၏ အဖွဲ့ဝင်မဟုတ်သော နိုင်ငံများ၊ သီးခြားလွတ်လပ်နယ်မြေများကို ရည်ညွှန်းပြီး အဆိုပါကုဒ်များကို ဖီဖာ၏ ဒေတာဘေ့စ်တွင်လည်းကောင်း၊ ဘောလုံးအဖွဲ့ချုပ်များ၏ ဝက်ဘ်ဆိုဒ်များတွင် ဖော်ပြရာတွင်လည်းကောင်း အသုံးပြုသည်။
နိုင်ငံကုဒ်ဘောလုံးအဖွဲ့ချုပ်BOECONCACAFGYFCONCACAFGIBUEFAGBRN/AGPECONCACAFMTQ CONCACAFREUCAFSXMCONCACAFTUVOFCZANCAF ပုံမှန်မဟုတ်သော ကုဒ်များ အောက်ဖော်ပြပါကုဒ်များသည် ဖီဖာ၏ အဖွဲ့ဝင်မဟုတ်သော နိုင်ငံများ၊ သီးခြားလွတ်လပ်နယ်မြေများကို ရည်ညွှန်းသည်။
သို့သော် အဆိုပါနိုင်ငံများသည် သက်ဆိုင်ရာ ဒေသအလိုက်ဘောလုံးအဖွဲ့ချုပ်များ၏ အဖွဲ့ဝင်နိုင်ငံများဖြစ်ကြပြီး အဆိုပါကုဒ်များကို ဖီဖာ၏ ဆက်သွယ်ပြန်ကြားရေးတွင် သုံးလေ့သုံးထသိပ်မရှိပေ။
နိုင်ငံကုဒ်ဘောလုံးအဖွဲ့ချုပ်FSMOFCKIROFCNIUOFCNMIAFCPLWOFCSMTCONCACAF တိမ်ကောသွားသော နိုင်ငံကုဒ်များ ဖော်ပြပါကုဒ်များသည် တိမ်ကောသွားသော ကုဒ်များဖြစ်ကြသည်။
အကြောင်းရင်းများမှာ ထိုနိုင်ငံများ တည်ရှိခြင်း မရှိတော့ခြင်း၊ ထိုနိုင်ငံများ၏ အမည်များ ပြောင်းလဲခဲ့ခြင်း၊ ထိုနိုင်ငံများ၏ ကုဒ်များပြောင်းလဲခဲခြင်း၊ ထိုနိုင်ငံများသည် အခြားနိုင်ငံများ၏ အစိတ်အပိုင်းများဖြစ်သွားခြင်း စသည့်တို့မှ တစ်ချက်ချက်ကြောင့်ဖြစ်သည်။
နိုင်ငံကုဒ်ADEBGUBHOBINBOHBURCAFCEYCISCKNCOBTCHDAHDEIGDRနိုင်ငံကုဒ်GOCEIRANTHOLHEBNBOVNONYENRHPALROMRHOSAASCGSIAနိုင်ငံကုဒ်SRHVSOSYEURSSUDNGYTAATAIUARUPVFRGWSMYUGZAI FIFA၊ IOC နှင့် ISO တို့၏ ကွဲပြားချက်များ ကိုးကား ပြင်ပလင့်များ FIFA Country Codes Category:ဖီဖာ။
အငင် ဆိုသည်မှာ တစ်ချောင်းငင်နှင့် နှစ်ချောင်းငင်တို့ကို ဆိုလိုသည်။
အငင်သည် ၁။
ကပ်ငင် ၂။
ခွာငင်ဟူ၍ နှစ်မျိုးနှစ်စားရှိသည်။
ဈ၊ ဋ၊ ဌ၊ ဍ၊ ဠ ဟူသော ငါးလုံးကို ခွာငင်ရပြီး ကျန်ဗျည်းများကို ကပ်ငင်ရသည်။
ခြွင်းချက်အနေဖြင့် ရကောက်ကို ငင်ရာ၌ လက်ဝဲဘက်မှ လက်ယာဘက်သို့ (ဤကဲ့သို့ ရု)ငင်သည်ဟု မှတ်သားရပါမည်။
လူ့အခွင့်အရေးစောင့်ကြည့်ကာကွယ်ရေးအဖွဲ့ (HRWD) သည် အမြတ်အစွန်းမယူသော အဖွဲ့အစည်းတခုဖြစ်သည်။
ရပ်ရွာလူထု တောင်သူလယ်သမားတို့၏ အခွင့်အရေးများကို အပြည့်အဝရရှိ ခံစားစေရန် ရည်ရွယ်ကာ လယ်ယာမြေအသိပညာပေးခြင်းနှင့် အမှုကိစ္စ ကိုင်တွယ်ဖြေရှင်းခြင်းဟူသော အဓိကလမ်းစဉ်နှစ်ရပ်ဖြင့် စွမ်းရည်မြှင့်ပေးခြင်းလုပ်ငန်းများ လုပ်ဆောင်လျက်ရှိသည်။
လူ့အခွင့်အရေးစောင့်ကြည့်ကာကွယ်ရေးအဖွဲ့(HRWD) သည် မြန်မာနိုင်ငံအတွင်း လူ့အခွင့်အရေးဆုံးရှုံးနစ်နာနေကြသော ကလေးလုပ်သားများ၊ ကလေးစစ်သားများ၊ လွတ်လပ်စွာ ယုံကြည်ကိုးကွယ်မှု မရကြသော အမျိုးသမီးများ၊ အဖိနှိပ်ခံ အမျိုးသမီးများ၊ နည်းပေါင်းစုံဖြင့် ခွဲခြားဆက်ဆံခံနေကြရသော အမျိုးသမီးများ၏ အခွင့်အရေးများကိုလည်း နည်းနိုင်သည်ထက် နည်းအောင်၊ ပပျောက်နိုင်သည်ထက် ပပျောက်အောင် ရည်ရွယ်၍ တရားဥပဒေနှင့်အညီလုပ်ဆောင်နေသော အဖွဲ့အစည်းတစ်ခုလည်း ဖြစ်သည်။
နောက်ခံသမိုင်း နိုင်ငံသားတိုင်း လူ့အခွင့်အရေး အပြည့်အ၀ရရှိစေရေးနှင့် လူ့အခွင့်အရေးချိုးဖောက်မှုများကို ကာကွယ်နိုင်ရေးအတွက် လူ့အခွင့်အရေးစောင့်ကြည့်ကာကွယ်ရေးကွန်ရက်(HRWDN)ကို (၅-၁၁-၂၀၁၀)တွင် လူ့အခွင့်အရေး စိတ်ပါဝင်စားသူ (၂၆)ဦးဖြင့် ဧရာဝတီတိုင်းဒေသကြီး၊ ပုသိမ်မြို့တွင် စတင်ဖွဲ့စည်းခဲ့သည်။
ရည်မှန်းချက် လူတိုင်း တစ်ဦးချင်းဆိုင်ရာ အခွင့်အရေးများကို သိရှိနားလည်ပြီး အပြည့်အ၀ရရှိစေရန် လုပ်ဆောင်နိုင်ရမည်။
လူသားတိုင်း၏ ဥပဒေနှင့် မညီသော ဆုံးရှုံးနစ်နာမှုများကို ဥပဒေ၏ အကာအကွယ် အပြည့်အဝရရှိစေရမည်။
နိုင်ငံသားတိုင်း၏ ဥပဒေမဲ့ ဆုံးရှုံးနစ်နာမှုများ လျော့နည်းပပျောက်စေရမည်။
အရွယ်မရောက်ဘဲ လက်နက်ကိုင်အဖွဲ့အစည်းအတွင်းသို့ ဝင်ရောက်မှုနှင့် ကလေးလုပ်သားဖြစ်တည်မှုကို ချုပ်ငြိမ်းပပျောက်စေရမည်။
လူ့အခွင့်အရေးချိုးဖောက်မှုများကို စောင့်ကြည့်ကာကွယ်သွားမည်။
မြန်မာနိုင်ငံမှ ကိုရင်ငယ်များ ဥပဇ္ဈာယ်ဆရာရဟန်း၏ သားဖြစ်သောကြောင့် သာမဏေဟု ခေါ်ရသည်၊ မှန်၏။
ဥပဇ္ဈာယ်ဆရာက ဌာန် ကရိုဏ်း ကျနစွာ နှုတ်ခံတွင်းဖြင့် သရဏဂုံ ရွတ်ဆိုပေးပါမှ သာမဏေဘဝသို့ရောက်ရသဖြင့် နှုတ်ခံတွင်းမှ မွေးဖွားလိုက်သောအရာ၌တည်လေရကား ဥပဇ္ဈာယ်ဆရာရဟန်း၏ သားဟု ခေါ်ဆိုရပေသည်။
သမဏဿ ဥပဇ္ဈာယသာ ပုတ္တဋ္ဌာနိယတ္တာတိ သာမဏေရော။
(တဒ္ဓိတ်ရူပသိဒ္ဓိ) ဥပဇ္ဈာယ်ဆရာ၊ သားပုတ္တာ၊ ခေါ်ပါသာမဏေ။
သရဏဂုံသုံးပါးတို့ဖြင့် ရှင်သာမဏပြုနိုင် ဘုရားရှင်သည် ဗာရာဏသီပြည်၌ သုံးပါးသော သရဏဂုံတို့ဖြင့် သာမဏေရော ပဉ္စင်းပါတွဲဘက်၍ “အနုဇာနာမိ ဘိက္ခဝေ ဣမေဟိ တီဟိ သရဏဂမနေဟိ ပဗ္ဗဇ္ဇံ ဥပသမ္ပဒံ”ဟု ခွင့်ပြုတော်မူပြီးနောက် ကပိလဝတ်ပြည် နိဓာရုံကျောင်း၌ သီတင်းသုံးစဉ် အမွေတောင်းကာ ကျောင်းတော်သို့ လိုက်ပါလာသော သားတော်ရာဟုလာကို ရှင်ပြုပေးလိုက်ပါ သာရိပုတြာဟု မိန့်တော်မူလျှင် တပည့်တော် ဘယ်သို့ ရှင်ပြုပေးရပါမည် နည်းဟု ရှင်သာရိပုတြာ လျှောက်ထားချက်ကြောင့် သရဏဂုံသုံးပါးတို့ဖြင့် ရှင်သာမဏေအဖြစ်ကို ပြုကြလော့ဟု သီးခြားခွင့်ပြုတော်မူသည်။
အနုဇာနာမိ ဘိက္ခဝေ တီဟိ သရဏဂမနေဟိ သာမဏေရ ပဗ္ဗဇ္ဇံ။
(မဟာဝါ-ပါ) ထို မိန့်ခွန်းအတိုင်း သရဏဂုံနှင့် ယခုတိုင် ရှင်ပြုပေးကြရလေသည်။
ရဟန်းခံရေး အတွက်ကား ရာဓပုဏ္ဏားကို ဘယ်သို့ ပဉ္စင်းခံပေးရပါမည်နည်းဟု ရှင်သာရိပုတြာ လျှောက်ထားသောကြောင့် သရဏဂုံဖြင့် ပဉ္စင်း ခံရန် ပယ်မြစ်၍ ဉတ္တိစတုတ္ထကံဖြင့် ပဉ္စင်းခံရန် ခွင့်ပြုတော်မူလေသည်။
ယာ သာ ဘိက္ခဝေ မယာ တီဟိ သရဏဂမနေဟိ ဥပသမ္ပဒါ အနုညာတာ၊ တံ အဇ္ဇတဂ္ဂေ ပဋိက္ခိပါမိ၊ အနုဇာနာမိ ဘိက္ခဝေ ဉတ္တိစတုတ္ထေန ကမ္မေန ဥပသမ္ပာဒေတုံ။
(မဟာဝါ-ပါ) ရှင်သာမဏေပြုနိုင်သည့်အရွယ် ဘုရားလက်ထက်တော်၌ ကူးစက်တတ်သော အဟိဝါတက-ခေါ် ယင်း အနာရောဂါကြောင့် တမျိုးလုံးသေဆုံး၍ သားအဖနှစ်ဦးသာ ကျန်သဖြင့် သာသနာတော်၌ အဖက ရဟန်းပြု သားက သာမဏေပြု ကြလေလျှင် နံနက်အခါ ဆွမ်းခံသွားရာ၌ အဖအား လူတို့က ဆွမ်းလောင်းသည့်အခါ နောက်ကျန်သော သား ကိုရင်လေးက ပြေးလာ၍ ဖခင် - ဖခင် ရတဲ့ ထမင်း ငါ့လဲ ပေးပါဦးဟု တောင်း၏။
သည်တော့ အတွေးချော်တဲ့ လူတို့က ရဟန်းတွေဟာ မေထုန်ကို မရှောင်ပါဘူး၊ သည်ကိုရင်လေးဟာ ဘိက္ခုနီရဟန်းမက မွေးတဲ့သား ဖြစ်မှာပဲဟု ကဲ့ရဲ့မှုကြောင့် ဆယ့်ငါးနှစ်မပြည့်တဲ့သူငယ်ကို ရှင်သာမဏေမပြုရဟု ဘုရားရှင် အာဏာထားတော်မူသည်။
န ဘိက္ခဝေ ဦနပန္နရသဝဿော ဒါရကော ပဗ္ဗာဇေတဗ္ဗော။
(မဟာဝါ-ပါ) နောက်အခါ အရှင်အာနန္ဒာ၏ ဒါယကာအမျိုးလည်း ထိုအဟိဝါတက ရောဂါဆိုးကြောင့်ပင် တမျိုးလုံး ပျက်စီးကြလေရာ လူမမယ် ကလေး နှစ်ယောက်သာ ကျန်၏၊ ထိုသူငယ်များသည် မိဘများ ရှိစဉ်က ရဟန်းများနှင့် အရောတဝင် နေခဲ့ဘူးသည့်အတိုင်း ရဟန်းတို့ကိုမြင်လျှင် အားကိုးရှာသဖြင့် ပြေးလာကုန်၏၊ ကရုဏာကင်းမဲ့သော ရဟန်းတို့က ငေါက်ငမ်း၍ ငိုယိုကြသော ကလေးတွေဖြစ်ပုံကို အရှင်အာနန္ဒာ သနား လှသော်လည်း ၁၅-နှစ် မပြည့်သေး၍ ရှင်ပြု မပေးနိုင်သောကြောင့် ဘုရားရှင်အား အကြောင်းစုံ လျှောက်ထားရလေသည်၊ ထိုအခါ ဘုရားရှင်က ကျီးချောက်နိုင်ပြီလား အာနန္ဒာဟု မေးတော်မူ၍ ချောက် နိုင်ပါပြီဟု လျှောက်ထားချက်ကြောင့် ဘုရားရှင်က ၁၅-နှစ် မပြည့် သေးသော်လည်း လက်ဝဲလက်ဖြင့် ခဲကိုကိုင်၍ထိုင်လျက် လာကြကုန်သော ကျီးတို့ကို ချောက်လှန့်ကာ ရှေ့နားထားတဲ့ထမင်း စားနိုင်သည့်သူငယ်ကို ရှင်ပြုခြင်းငှာ ငါဘုရား ခွင့်ပြုတော်မူ၏ဟု မိန့်တော်မူပြန်သည်။
အနုဇာနာမိ ဘိက္ခဝေ ဦနပန္နရသဝဿံ ဒါရကံ ကာကုဍ္ဍေပကံ ပဗ္ဗာဇေတုံ။
(ဟာ-ပါ) မိဘခွင့်ပြုမှ ရှင်ပြုပေးနိုင် မြေးချစ် ရာဟုလာကို မပန်ကြား အသိမပေးဘဲရှင်သာမဏေပြုလိုက် မှုကြောင့် လွန်စွာစိတ်ဆင်းရဲရှာသော သုဒ္ဓေါဒနမင်းကြီးသည် ကိုယ်ချင်း စာနာပြီးလျှင် တပါးသူတို့၌လည်း ဤသို့ ဆွေမျိုး ကွေကွင်းရခြင်းကြောင့် ဖြစ်ရမည့် ဆင်းရဲမျိုး မဖြစ်ကြပါစေလင့်ဟု ကြံရွယ်၍ သားတော် မြတ်ဘုရား... လောကတွင် သားတို့၌ မိဘတို့က ချစ်ခြင်းသည် အရေပါး အရေထူ အသား အကြော အရိုးတို့ကို ဖောက်ထွင်းပြီး ရိုးတွင်းခြင်ဆီကို ထိ၍ တည်ပါသည်၊ တပည့်တော် လျှောက်ထား တောင်းပန်လိုသည်မှာ အရှင်မြတ်ဘုရားတို့သည် မိဘ ခွင့်မလွှတ်သော သားကို ရှင်ပြုမပေးပါရန် တောင်းပန်ပါသည်ဟု ဘုရားရှင်အား တောင်းပန်မှုကို အကြောင်းပြု၍ ချစ်သားရဟန်း မိဘခွင့်မပြုသော သားကို ရှင်ပြုမပေးရ၊ ပြုပေးသော ရဟန်းအား ဒုက္ကဋ် အပြစ်သင့်စေဟု ဘုရားရှင် အာဏာထားလေသည်။
န ဘိက္ခဝေ အနနုညာတော မာတာပိတူဟိ ပုတ္တော ပဗ္ဗာဇေတဗ္ဗော၊ ယော ပဗ္ဗာဇေယျ၊ အာပတ္တိ ဒုက္ကဋဿ။
(မဟာဝါ-ပါ) ထိုကြောင့် မိဘနှစ်ဦးစုံရှိသော သားဖြစ်လျှင် နှစ်ဦးစလုံးပန်ကြား၍ ခွင့်ပြုမှ ရှင်ပြုပေးရသည်၊ တဦးသေခဲ့လျှင် ကျန်ရှိသော မိဘကို ပန်ကြား ရမည်၊ ရှင်ရဟန်းပြုနေသော မိဘကိုလည်း ပန်ကြားအပ်၏၊ ကိုယ်တိုင် ဖြစ်စေ, တယောက်ယောက် စေခိုင်း၍ဖြစ်စေ ပန်ကြားအပ်၏၊ စေခိုင်း အပ်သူက ခွင့်ပေးပါသည်ဟု ပြန်ပြောသော်လည်း ယုံကြည်မှ ရှင်ပြုပေးအပ်၏၊ သာမဏေတို့ ထိန်းရသော သိက္ခာပုဒ်များ သာမဏေ သို့မဟုတ် ကိုရင် ဆိုသည်မှာ သင်္ကန်းဝတ်လျက် သူ့အသက် သတ်ခြင်း၊ သူ့ဥစ္စာ ခိုးယူခြင်းစသော ဆယ်ပါးသော ကျင့်ဝတ်တို့ကို ရှောင်ကြဉ်ခြင်းဖြင့် လိုက်နာစောင့်ထိန်းသူကို ဆိုလိုသည်။
ဆယ်ပါးသော သီလ၊ လိင် ဆယ်ပါး၊ ဒဏ် ဆယ် ပါး၊ ခန္ဓကဝတ် ၁၄ ပုဒ်နှင့် သေခိယ ၇၅ ပုဒ် များကို စောင့်ထိန်းကြရသည်။
ထို့ကြောင့် ကိုရင် များသည် ရဟန်းများ နှင့် တန်းတူ မဖြစ်လင့်ကစား၊ သာမည လူများထက် အဆများစွာ သိက္ခာပုဒ်များကို စောင့်ထိန်းရခြင်းကြောင့် သာလွန်မြင့်မြတ်သည်ဟု ဆိုနိုင်ပြီး၊ ၈ ပါး သီလ နှင် ကိုးပါး သီလ သာ စောင့်ထိန်းရသော ယောဂီ၊ သီလရှင်များ ထက် အဆင့်အတန်း ပိုမြင့်ပါသည်။
သာမဏေ သို့မဟုတ် ကိုရင် များသည် အသက် ၂၀ ထိဝတ်၍ရပါသည်။
ရှင်သာမဏေလောင်းများ ဆရာထံသို့ သင်္ကန်းအပ်ခြင်းနှင့် သင်္ကန်းတောင်းခြင်း ကိုးကား Category:ဗုဒ္ဓဘာသာ။
ရန်ကုန်မြို့သစ်စီမံကိန်းကို ရန်ကုန်တိုင်းဒေသကြီးအစိုးရ၊ ရန်ကုန်တိုင်းဒေသကြီးဝန်ကြီးချုပ် ဦးမြင့်ဆွေမှ အဆိုပြုသော စီမံကိန်းဖြစ်သည်။
အဆိုပြုမြေနေရာသည် ၄,၇၄၅ ဟတ်တာကျယ်ဝန်းပြီး လှိုင်သာယာ-တွံတေး မြစ်ကြောင်းလမ်းမှ ဆိပ်ကြီးခနောင်တိုမြို့နယ်အကြားတွင် ဖြစ်သည်။
ပွင့်လင်းမြင်သာမှုမရှိဟုသော စွပ်စွဲချက်များကြောင့် ရန်ကုန်တိုင်းဒေသကြီးလွှတ်တော်မှ အဆိုပါစီမံကိန်းကို ဆိုင်းငံထားခဲ့ရသည်။
ထိုစီမံကိန်းသတင်းကြောင့် ဒလ၊ တွံတေး၊ ဆိပ်ကြီးခနောင်တိုမှ မြေဈေးများ အဆမတန်မြှင့်တက်ခဲ့သည်။
ဆိုင်းငံကာလ ၁၀ လကျော်ခဲ့ပြီးနောက် ၂၀၁၅ ခုနှစ်တွင် ထိုစီမံကိန်းကို လက်ခံခဲ့သည်။
ထိုစီမံကိန်းတွင် မြစ်ကူးတံတားကြီး ၆စင်းနှင့် မြို့အင်္ဂါရပ်နှင့်ညီသော အခြေခံအဆောက်အအုံများ ပါဝင်သည်။
ထိုစီမံကိန်းသည် အစောပိုင်းတွင် ရန်ကုန်မြို့တော် ဖွံဖြိုးရေးစီမံကိန်း Master Plan အဖြစ် Japan International Cooperation Agency (JICA)မှ အဆိုပြုသော စီမံကိန်းတွင်လည်း မပါဝင်ပေ။
သတင်း ဆိုသည်မှာ ကြားသိအပ်သော အဖြစ်အပျက်အကြောင်းအရာကို ဆိုလိုသည်။
ကိုးကား မြန်မာအဘိဓာန်။
အတင်း ဆိုသည်မှာ အကြောင်းအရာ စကားကိုလည်းကောင်း(ချစ်အတင်း၊ ကောင်းအတင်း စသည်)၊ သူတစ်ပါး မကောင်းကြောင်း စကားကိုလည်းကောင်း ( အတင်းပြောတယ် စသည်) ဆိုလိုသည်။
ကိုးကား မြန်မာအဘိဓာန် Category:မြန်မာဝေါဟာရများ။
thumb|၁၅၇၂ ခုနှစ် ဖိလစ်ဂေါလ်မှ ပုံထွင်းထားသော ဖီးဒီးယပ်စ်၏ ဇုစ်ရုပ်တု၊ ပုံဆွဲထားသူမှာ မာတင် ဗန် ဟမ်းစကက် ဖြစ်သည်။
အိုလမ်ပီယာရှိ ဇုစ်နတ်မင်းကြီး၏ ရုပ်တုမှာ ထိုင်နေသော ပုံစံ ဧရာမ ရုပ်တုကြီး တစ်ခုဖြစ်ပြီး ၄၃ပေ (၁၃ မီတာ) ခန့်မျှ မြင့်သည်။
Phidias from encyclopædiabritannica.com. Retrieved 3 September 2014 ဂရိလူမျိုး ပန်းပု ဆရာ ဖီးဒီးယပ်စ်မှ ဘီစီ ၄၃၅ ခုနှစ်တွင် ဂရိနိုင်ငံ အိုလမ်ပီယာရှိ သန့်စင်သော မြေနေရာတွင် ထုလုပ်ခဲ့ပြီး ဇုစ်ဘုရားကျောင်း အတွင်း စိုက်ထူထားခဲ့သည်။
သစ်သားပေါ်တွင် ဆင်စွယ်ပြား များနှင့် ရွှေပြားများဖြင့် ကပ်ထားသော ဂရိနတ်ဘုရား ဇုစ်နတ်မင်းကြီး၏ ရုပ်တုမှာ သစ်ကတိုးသားဖြင့် ပြုလုပ်ထားကာ ရင်းတိုက်သား၊ ဆင်စွယ်၊ ရွှေနှင့် အဖိုးတန်ကျောက်တုံးများဖြင့် အလှဆင်ထားသော ကြီးကျယ်သော ပုလ္လင်ပေါ်တွင် ထိုင်နေသည့် ပုံစံ ဖြစ်သည်။
ရှေးခေတ်ကမ္ဘာ့အံဖွယ်ခုနစ်ပါး တွင် တစ်ခု အပါအဝင်ဖြစ်ပြီးStatue of Zeus from encyclopædiabritannica.com. Retrieved 22 November 2006 အေဒီ ၅ ရာစု အတွင်း ပျောက်ဆုံး ပျက်စီးခဲ့ကာ အစအနပင် ရှာမရဘဲ ၎င်းနှင့်ပတ်သက်သော အသေးစိတ် အချက်အလက်များကို ဂရိခေတ်သုံး ဒင်္ဂါးပြားများမှ တဆင့်သာ သိရသည်။
thumb|ဂရိတောင်ပိုင်း အဲလစ်ခရိုင်မှ အိုလံပီယာ ဇုစ်နတ်မင်းကြီး၏ ရုပ်တုပါဝင်သော ဒင်္ဂါးပြား ကိုးကား Category:ကမ္ဘာ့အံ့ဖွယ်များ။
ရန်ကုန်မြို့ရှိ တရုတ်တန်းသည် ဆူးလေစေတီတော်၏ အနောက်ဘက် ရန်ကုန်မြို့လယ်တွင် တည်ရှိသည်။
ဆူးလေဘုရားမှ အနောက်ဘက်ကို ဆက်လက်သွားမည်ဆိုပါက ဆူးလေဘုရားလမ်း၊ ၂၄ လမ်း၊ ၂၃ လမ်း၊ ၂၂ လမ်း၊ ၂၁ လမ်း၊ လမ်း ၂၀၊ ၁၉ လမ်း၊ ၁၈ လမ်း၊ ဗိုလ်ရွေးလမ်း၊ လသာလမ်း၊ စဉ့်အိုးတန်းလမ်းတလျှောက် စည်ကားရာနေရာများသည် မြို့တော်၏ စီးပွားရေးအချက်အချာနေရာများဖြစ်ပြီး ၎င်းနေရာများသည် တရုတ်တန်းတွင်ပါဝင်ကာ သီးခြားကမ္ဘာလေးတစ်ခုသို့ ရောက်ရှိသွားသလို ဖြစ်နေသည်။
ထိုလမ်းများအားလုံးသည် လသာမြို့နယ်ထဲတွင် ပါဝင်သည်။
သမိုင်း ရန်ကုန်တရုတ်တန်းကို ဗြိတိသျှတို့ မြို့တော်ကို ချဲ့ထွင်သည့် ၁၈၅၀ ခုနှစ်များတွင် တည်ထောင်ခဲ့သည်။
တရုတ်တန်းသည် အနောက်ဘက်တွင် ရွှေတောင်တန်းလမ်းနှင့် အရှေ့ဘက်တွင် ရွှေတိဂုံဘုရားလမ်းအကြား တည်ရှိသည်။
မြောက်ဘက်နှင့် တောင်ဘက် အနားသတ်လမ်းများမှာ မဟာဗန္ဓုလလမ်းနှင့် ကမ်းနားလမ်းတို့ ဖြစ်ကြသည်။
ပထဝီဝင်အနေအထား လမ်းပြအိမ်မြှောင် တရုတ်တန်းနှင့်ဆက်စပ်နေသော နေရာဒေသများမှာ: Category:ရန်ကုန်မြို့။
နယူးယောက် စတော့ခ်အိတ်ချိန်း (NYSE) အား တစ်ခါတစ်ရံ ဘစ်ဘုတ် ဟုလည်း ခေါ်ကြပြီး အမေရိကန်ပြည်ထောင်စု နယူးယောက်ပြည်နယ် နယူးယောက်မြို့ မက်ဟက်တန်အောက်ပိုင်း ဝေါလ်စထရိ အမှတ် ၁၁ တွင် တည်ရှိသော အမေရိကန် စတောခ့် အိတ်ချိန်း တစ်ခု ဖြစ်သည်၂၀၁၅ ခုနှစ် မေလတွင် စာရင်းရှိ ကုမ္မဏီ အားလုံး၏ တန်ဖိုး စုစုပေါင်းမှာ အမေရိကန်ဒေါ်လာ ၁၉.၆၉ ထရီလီယံ ဖြစ်သဖြင့် ကမ္ဘာပေါ်တွင် ဈေးကွက် မတည်ငွေပေါင်းအားဖြင့် အကြီးဆုံးသော စတော့ခ်အိတ်ချိန်း ဖြစ်သည်။
၂၀၁၃ ခုနှစ်တွင် နေ့စဉ် ရောင်းဝယ်မှု ပမာဏ မှာ အမေရိကန်ဒေါ်လာ ၁၆၉ ဘီလီယံ ဖြစ်သည်။
ဘုတလင်မြို့နယ်သည် မုံရွာခရိုင်၊ စစ်ကိုင်းတိုင်းဒေသကြီးတွင် တည်ရှိပြီး ရုံးစိုက်ရာမြို့မှာ ဘုတလင်မြို့ဖြစ်သည်။
"Myanmar States/Divisions & Townships Overview Map" Myanmar Information Management Unit (MIMU) ကြေးခေတ်လူသားရုပ်ကြွင်းများနှင့် ရှေးဟောင်းပစ္စည်းများကို ဘုတလင်မြို့နယ်တွင် ၁၉၉၈-၉၉ ခုနှစ်က ရှာဖွေတွေ့ရှိခဲ့သည်။
ယခုအခါ ညောင်ကန်ရွာအနီးတွင် ပြတိုက်ဖွင့်လှစ်၍ ရှေးဟောင်းပစ္စည်းအချို့နှင့် အရိုးကြွင်းအချို့တို့ကို ပြသထားသည်။
ဘုတလင်မြို့နယ်ရှိ တွင်းတောင်မှထွက်ရှိသော သဘာဝစိမ်းပြာရေညှိသည် နာမည်ကြီးလှသည်။
၁၉၈၈ ခုနှစ်မှစ၍ စိမ်းပြာရေညှိတန်ချိန် ၁၅၀ ထုတ်လုပ်ခဲ့သော်လည်း ၂၀၁၄ ခုနှစ်တွင် ထုတ်လုပ်မှ ရပ်ဆိုင်းခဲ့ရသည်။
ရွာများ ပဲပြစ်တော အုပ်ဖို သပြေပင် အင်းတဲ ရှမ်းတဲ မြောက်တော ထဒန်း လွှဲတဲ ဝန်ပိုရွာ ကံသာ ကျွန်းချောင်း လတ်တလောဖြစ်ရပ်များနှင့် လူသတ်ဖြတ်မှု ၂၀၂၄ ခုနှစ် အောက်တိုဘာလ ၁၇ ရက်နေ့တွင် ဘုတလင်မြို့နယ်တွင် စစ်တပ်က ပြင်းထန်သော စစ်ဆင်ရေးများ ပြုလုပ်ခဲ့သည်။
၁၀ ရက်အတွင်း အနည်းဆုံး အရပ်သား ၂၅ ဦး သေဆုံးခဲ့ကြောင်း သတင်းများထွက်ပေါ်လာသည်။
စစ်ကိုင်းတိုင်းဒေသကြီး၏ တစ်စိတ်တစ်ပိုင်းဖြစ်သော ဤနယ်မြေသည် တော်လှန်ရေးဗဟိုချက်အဖြစ် ရှင်သန်လျက်ရှိပြီး အဓိပ္ပာယ်ရှိသော ဗျူဟာမြောက်တည်နေရာကြောင့် စစ်တပ်၏ အာရုံစိုက်မှုကို ရရှိနေသည်။
ဘုတလင်မြို့သည် မြို့နယ်၏ အုပ်ချုပ်ရေးဗဟိုချက်ဖြစ်ပြီး မုံရွာ၊ ဒဘိုင်း၊ ခင်ဦးနှင့် ရေးတို့ကဲ့သို့ အရေးပါသော နေရာများကို ကားလမ်းနှင့် ရထားကနေ ဆက်သွယ်ထားသည်။
မကြာသေးမီက စစ်တပ်က ဤဒေသတွင် စစ်ဆင်ရေးများကို ပြင်းထန်စွာ ဖျော်ဖြေရန် စတင်ခဲ့ပြီး ကျောက်ကြည်၊ စီဖာ၊ သာယာတော၊ ဆိုင်းပြင်လေး နှင့် ကျောက်အိုးမြောင်းကဲ့သို့ ကျေးရွာများကို ပစ်မှတ်ထားခဲ့သည်။
ယင်းအတွက် လှုပ်ရှားမှုများသည် ပျက်စီးမှုများနှင့် ပြည်သူများ၏ ပြေးထွက်မှုများဖြစ်စေနိုင်သည်။
ထို့အတူ၊ စီပါရွာသည် အထူးသဖြင့် ထိခိုက်မှုများရှိခဲ့ပြီး အိမ် ၃၀၀ ကျော် ပျက်စီးခဲ့သည်။
မြင်ယောင်သက်သေများမှ ရရှိထားသော အထောက်အထားများတွင် အရပ်သားများကို လှုပ်ရှားမှုနှင့် အညွှန်းပြု၍ အကြမ်းဖက်မှုများ၊ ညှဉ်းပန်းနှိပ်စက်မှုများ တိုက်ခိုက်ခဲ့ကြောင်း ဖော်ပြထားသည်။
ဘုတလင် ပြည်သူ့ကာကွယ်ရေးတပ်မတော် (PDF) သည် ဤလုပ်ရပ်များကို လူမဆန်စွာ ပြုမူမှုဟု စိုးရိမ်မှုကို ဖျက်သိမ်းရန် အထောက်အထားထားခဲ့သည်။
အချို့သော လေ့လာသူများက စစ်တပ်၏ လှုပ်ရှားမှုများသည် ဒေသခံလူထု၏ ယုံကြည်မှုနှင့် စိတ်ဓာတ်ကို ဖိနှိပ်ရန် ရည်ရွယ်သည်ဟု ယူဆကြသော်လည်း၊ အပြင်းအထန်ဆန့်ကျင်မှုများသည် ပိုမိုပြင်းထန်လာနိုင်သည်ဟု ခံစားထားသည်။
နိုင်ငံတကာအသိုက်အဝန်း၏ အကန့်အသတ်များကြောင့် စစ်တပ်၏ လှုပ်ရှားမှုများသည် စစ်ကိုင်းတိုင်းဒေသကြီးကို ပိုမိုမတည်မငြိမ် ဖြစ်စေနိုင်သည်။
ကိုးကား ပြင်ပလင့်များ Maplandia World Gazetteer - map showing the township boundary Category:စစ်ကိုင်းတိုင်းဒေသကြီးရှိ မြို့နယ်များ။
မင်းရှင်စော (မင်းလျှင်စော)သည် အလောင်းစည်သူမင်းကြီး၏ သားတော် သုံးပါးအနက် သားတော်ကြီးဖြစ်သည်။
မင်းမျက်သင့်ခြင်း နန်းတော်သို့ ခစားဝင်သော နေ့တစ်နေ့တွင် ပဋိက္ခရား ကုလားမင်းသမီးမိဖုရားနှင့် ခမည်းတော် အလောင်းစည်သူမင်းကြီးတို့ သလွန်ညောင်စောင်းတွင် နေသည်ကို မြင်လိုက်ရသည်။
ထိုအဖြစ်ကို မခံမရပ်နိုင်ဖြစ်ကာ ခုတင်ပေါ်က ဆင်းကြပါဦးမလားဟု အမျက်ထွက်၍ မခစားဘဲနေလေသည်။
တစ်ကြိမ်တွင် အလောင်းစည်သူမင်းကြီးသည် အထိန်းတော်၏သား အနန္တသူရိယအား မင်းသားတို့သာ ဝတ်ဆင်ထိုက်သော ဝတ်လဲတော်အား ပေးလေသည်။
ထိုတွင်လည်း သူ့ဆင့်အတန်းဖြင့် မင်းဝတ်မင်းစားဝတ်သည်မှာ အရာဌာနမဟုတ်၊ အဝတ်နှင့် မထိုက်တန်ဟုဆိုကာ ချွတ်လဲစေခဲ့လေသည်။
ထိုကိစ္စများကို အလောင်းစည်သူမင်းကြီး ကြားသိရသောအခါ မခန့်မညား ပြုရကောင်းလားဟုဆိုကာ မင်းရှင်စောကို နှင်ထုတ်လိုက်ရာ ထွန်တုံးပူတက်အရပ် (ယခုမန္တလေးအရှေ့ဘက်)တွင် လာရောက် တည်ထောင်နေလေသည်။
စိုက်ပျိုးရေပြဿနာ ဖြေရှင်းခြင်း မင်းရှင်စောသည် သူမြို့တော်တည်ပြီးမှ မိုးနည်းသည့် ပြဿနာနှင့် ရင်ဆိုင်ခဲ့ရသည်။
မိုးရေရရှိအောင်လည်း အမျိုးမျိုး ကြံဆောင်ခဲ့သည်။
စိုက်ရေပျိုးရေ ရရှိအောင် ဆည်တော်တည်ခဲ့သည်။
ပထမဆည်ရေဖြင့် မြောင်းသွယ်စိုက်ပျိုးခဲ့သည်။
မိုးရွာသွန်းမှုများလာသောအခါ မိုးတွင်းကာလတွင် ရေများဖွေးနေပေမယ့် ဆောင်းနှင့်နွေတို့တွင် စိုက်ရန်ပျိုးရန် ရေအခက်အခဲ ရှိနေပြန်သည်။
မိုးတွင်းရရှိသောမိုးရေများ အလဟဿ မဖြစ်စေဘဲ သိုလှောင်အသုံးပြုနိုင်စေရန် တစ်ဆင့် ကြံစည်ရပြန်သည်။
မိုးရေများကို တစ်နှစ်ပတ်လုံး အသုံးပြုနိုင်စေရန် ရေကန်ကြီးများတည်ရန် အကြံရသည်။
ထို့ကြောင့် ကန်တိလိကို ဆည်ဖို့ခဲ့ပြီး အောင်ပင်လယ်ကန်ဟု ကမ္ပည်းတင်ခဲ့သည်။
ထို့နောက် မန္တလေးတောင် မြောက်ဘက်တွင် နန္ဒာကန်ကို တည်ခဲ့သည်။
မင်းရှင်စောတည်လုပ်ခဲ့သော ဆည်မြောင်းချောင်းကန်များထဲတွင် အောင်ပင်လယ်ကန်၊ နန္ဒာကန်၊ ဇောင်းကလောကန်နှင့် တမုတ်ဆိုးကန်တို့သည် အထင်ရှားဆုံး ဖြစ်သည်။
ရွှေရိုး(မန္တလေး) ၊ မင်းတုန်းမင်းမြို့နန်းမတည်မီက မန္တလေး၊ ၂၀၁၅-ခု၊ ဇွန်လရန်ကင်းတောင် ငါးရံ့မင်း တွင်းများကိုလည်း ပြုလုပ်ခဲ့လေသည်။
နိုင်ငံရေးတွင် ဘာသာရေးကို အသုံးချသူ နရသူ၏ ပရိယာယ်ကြောင့် ကံကုန်ခြင်း သက္ကရာဇ် (၅၂၀) တွင် ပုဂံပြည်၌ ခမည်းတော် အလောင်းစည်သူမင်း နတ်ရွာစံကြောင်း ကြားသိရ၍ ပုဂံပြည်ကို စစ်သည်တော် အလုံးအရင်းနှင့် ချီတော်မူမည် ပြင်လေသော် ညီတော် နရသူ ကြားသိ၍ ပုဂံတစ်ပြည်လုံး ဘုရားကဲ့သို့ ကိုးကွယ်ရသော ပံ့သကူမထေရ်အား ချဉ်းကပ်ပြီး "နောင်တော် မင်းရှင်စောသည် ခမည်းတော် မရှိကြောင်းကြား၍ စစ်ချီတော်မူမည်ဟု သိရသည်။
ဤကဲ့သို့ အလုံးအရင်းနှင့် ချီတော်မူသော် ကြာချေမည်။
ကြာလျင်လည်း ပြည်ထဲရေး မသင့်ချေ။
တိုင်းရေးပြည်ရေးတွင် ကျွန်ုပ်ရှိနေပြီးဖြစ်၍ စိတ်ပူရန်မလို။
ဓားတစ်စင်း၊ မြင်းတစ်စီးဖြင့်သာလျှင် ကြွတော်မူရန် အရှင်ဘုရားမှ ခေါ်ပါ" ဟု လျှောက်လေသော် ပံ့သကူမထေရ်လည်း "ငါခေါ်၍ ရောက်သောအခါ မင်းမမြှောက်ဘဲ နေပါက ငါရဟန်းတရားနဲ့ မညီရှိမည်" ဟု မိန့်တော်မူသော် နရသူလည်း "နောင်တော်ရောက်ပါက နောင်တော်ကို ဓားထမ်း၍ နန်းတင်ပါမည်"ဟု ကြီးစွာ သစ္စာပြု၏။
ပံ့သကူမထေရ်လည်း နရသူ သစ္စာပြုသည်ကို ယုံကြည်တော်မူ၍ မင်းရှင်စော ရှိရာကို ကြွတော်မူရာ မင်းရှင်စောလည်း မထေရ်စကားကို ယုံကြည်တော်မူသဖြင့် ရွှေလှေကား တစ်စင်းဖြင့်သာ မထေရ်ကိုတင်၍ စုန်လာတော် မူသည်။
မင်းရှင်စောနှင့် ပံ့သကူမထေရ်တို့ လက်ပံဆိပ်ရောက်သော် နရသူလည်း ပံ့သကူမထေရ်အား သစ္စာပြုသည့်အတိုင်း သံလျက်ကို ထမ်း၍ နောင်တော်ကိုနန်းတင်လေသည်။
ထိုတစ်ညတွင်သာ နေ၍ နံနက်တွင် စားတော်ပွဲ၌ နရသူမှ အဆိပ်ခတ်၍ နတ်ရွာစံ ကံတော်ကုန်လေသည်။
မင်းရှင်စောသည် အသက်(၄၇)နှစ်၊ တနင်္ဂနွေသား၊ သက္ကရာဇ် (၅၂၀) တွင် ကံတော်ကုန်လေသည်။
ကောင်းမှု ရေကန်များ အောင်ပင်လယ်ကန် နန္ဒာကန် ဇောင်းကလောကန် တမုတ်ဆိုးကန် ကောင်းမှုတော် ဘုရားများ ငါးရံ့မင်း ဘုရား - ပုသိမ်ကြီးမြို့၊ ရန်ကင်းတောင်တော် ရှင်မာလဲဘုရား - မန္တလေး၊ ချမ်းမြသာစည်မြို့နယ်၊ မဟာမြတ်မုနိရုပ်ရှင်တော်မြတ် ဘုရား ပရဝုဏ် ‌မြောက်ဘက်စောင်းတန်းအနီး ကိုးကား Category:ပုဂံခေတ်။
NGC 2748 သည် ကြယ်စုတန်း ကျားသစ်ကုလားအုတ်မှ ဂယ်လက်ဆီဖြစ်ပြီး ယင်းအား ဂျွန်ဟာရှယ်မှ ၁၈၂၈ စက်တင်ဘာ ၂ တွင် ရှာဖွေတွေ့ရှိခဲ့သည်။
ဂလက်ဆီ၌ အင်မတန် ကြီးမားသည် တွင်းနက် ပါဝင်သည်ဟု ထင်ရသည်။
http://arxiv.org/ftp/astro-ph/papers/0502/0502573.pdf ကိုးကား Category:ကျားသစ်ကုလားအုတ် (ကြယ်စုတန်း)။
လက်ပံ ၊ သည် ၂၀၁၂ ခုနှစ်ထုတ် မြန်မာ့ဒရာမာ ရုပ်ရှင်ဇာတ်ကားကြီး ဖြစ်ပါသည်။
၎င်းသည် မြန်မာနိုင်ငံတွင် ဝင်ငွေအများဆုံး ရရှိခဲ့သော ရုပ်ရှင်ကားများထဲမှ တစ်ကား အပါအဝင် ဖြစ်ခဲ့သည်။
ထို့အပြင် စင်ကာပူနိုင်ငံ တွင်လည်း ပြသခဲ့သည်။
အဆိုပါ ရုပ်ရှင်ဇာတ်ကားသည် အကောင်းဆုံး အမျိုးသားသရုပ်ဆောင်၊ အမျိုးသမီးသရုပ်ဆောင်၊ ရုပ်ရှင်ဇာတ်ကား၊ စာရေးဆရာနှင့် ဒါရိုက်တာ ဆုများအတွက် ဆန်ခါတင်စာရင်း (Nominated) ဝင်ခဲ့သည်။
ရိုက်ကူးမှု အများစုကို ရန်ကုန်မြို့ ၌ ပြုလုပ်ခဲ့ပါသည်။
အကြောင်းအရာ ရာဇာကျော် နှင့် မဏိ တို့သည် ချစ်သူသက်တမ်းတစ်လျှောက်တွင် စည်းဘောင်ကို ကျော်လွန်ခဲ့ကြသည့် ချစ်သူစုံတွဲဖြစ်ပြီး၊ ထိုအခြေအနေကြောင့် မဏိမှာ ကိုယ်ဝန်ရသွားခဲ့ပါတယ်။
ထိုအချိန်တွင် ရာဇာကျော်သည် မိဘများ စီစဉ်ပေးသည့် မိန်းကလေးနှင့် လက်ထပ်ရတော့မည် ဖြစ်သောကြောင့်၊ သူသည် မဏိအား ကိုယ်ဝန်ဖျက်ချရန် ဆေးနှင့် ငွေကြေး အချို့ပေး၍ လမ်းခွဲခဲ့သည်။
သို့သော် မဏိသည် ရင်သွေးလေးကို ဖျက်ချလိုစိတ်မရှိဘဲ မွေးဖွားရန် ဆုံးဖြတ်ခဲ့ပြီး၊ ထိုအဖြစ်အပျက်သည် သူမ၏ ဖခင် ကွယ်လွန်ရခြင်း၏ အကြောင်းရင်း ဖြစ်စေစေသည်။
ဆယ်နှစ်ကြာပြီးနောက်၊ ဒေါက်တာ ရာဇာကျော် သည် ဇနီးဖြစ်သူ ကွယ်လွန်သွားသောကြောင့် ရန်ကုန်မြို့ရှိ ဦးလေးမြနှင့် အန်တီထူးတို့နှင့်အတူ နေထိုင်ခဲ့သည်။
တစ်နေ့တွင် သူငယ်ချင်းတစ်ဦး၏ မိတ်ဆက်ပေးမှုကြောင့် လက်ပံ အမည်ရှိ မိန်းကလေးတစ်ဦးနှင့် သိကျွမ်းခဲ့သည်။
လက်ပံသည် မည်သူ့ထံမှ အလကား ဘာမှမလိုချင်ဘဲ 'လိုချင်လျှင် ပြန်ပေးရမည်' ဟူသော ယုံကြည်ချက်ကို ခိုင်မြဲစွာ လက်ခံထားသူဖြစ်သည်။
တစ်ရက်တွင် လက်ပံသည် ကားမတော်တဆမှုတစ်ခု ဖြစ်ပွားကာ သွေးအများအပြား ဆုံးရှုံးသွားသောကြောင့်၊ တစ်သျှူးနှင့် သွေးအမျိုးအစားတူသော ဦးရာဇာကျော်က သူမအား သွေးလှူဒါန်းခဲ့သည်။
ထို့ကြောင့် လက်ပံသည် ငွေကြေး မဟုတ်သည့်တိုင် သွေးလှူဒါန်းခဲ့သော ဦးရာဇာကျော်အား ကျေးဇူးပြန်ဆပ်လိုခဲ့သည်။
ရာဇာကျော်ကလည်း လက်ပံအား သူမ၏ မိဘများအကြောင်းကို ပြောပြရန် တောင်းဆိုခဲ့ရာမှ လက်ပံသည် သူ့သမီးအရင်းဖြစ်ကြောင်း သိရှိသွားခဲ့သည်။
လက်ပံကလည်း သူမ၏ ဖခင်သည် သူမကို ဤကမ္ဘာပေါ်သို့ ရောက်ရှိလာခြင်းအား လက်မခံနိုင်ဘဲ ဖျက်ဆီးလိုခဲ့သည့်အတွက် သူမ၏ ဝမ်းနည်းကြေကွဲမှု၊ ဒေါသထွက်မှုနှင့် စိတ်ပျက်အားငယ်မှုများကို ရာဇာကျော်အား ပြောပြခဲ့သည်။
ဤဇာတ်ကားသည် ဖခင်တစ်ဦး၏ သမီးအပေါ် ထားရှိသော တိုင်းတာမရနိုင်သော မေတ္တာတရား မည်မျှ နက်ရှိုင်းသည်ကို ဖော်ကျူးတင်ဆက်ထားသည့် ဖျော်ဖြေရေး ဇာတ်ကားကောင်းတစ်ကား ဖြစ်ပါသည်။
တရုတ်‌ောင်ေ ရာဇာကျော်အဖြစ် ပြေတီဦး မဏိအဖြစ် စိုးမြတ်သူဇာ၊ Let Pan အဖြစ် ဖွေးဖွေး ဇာတ်ပို့ - ဇော်ဝမ်း Let Pan (The Red Cotton Silk Flower) သည် 2012 ခုနှစ်အတွက် မြန်မာ့ ရုပ်ရှင် အကယ်ဒမီ ထူးချွန်ဆု နှစ်ဆု ရရှိခဲ့သည်။
ပြေတီဦး / ဖွေးဖွေး တို့အတွက် တစ်နှစ်တာ အကောင်းဆုံး ဇာတ်ဆောင်/မင်းသမီးဆု။
ကိုးကား ကဏ္ဍ:၂၀၁၂ ရုပ်ရှင်ဇာတ်ကားများ။
လက်ပံ သည် အောက်ပါတို့အနက် တစ်ခုခု ဖြစ်နိုင်သည်။
နေရာဒေသ လက်ပံရွာ - ရခိုင်ပြည်နယ်၊ ဘူးသီးတောင်မြို့နယ်ရှိ ကျေးရွာ လက်ပံရွာ၊ သန်လျင် - ရန်ကုန်တိုင်းဒေသကြီး၊ သန်လျင်မြို့နယ်ရှိ ကျေးရွာ လက်ပံရွာ၊ လက်ပံ - ရခိုင်ပြည်နယ်၊ တောင်ကုတ်မြို့နယ်ရှိ ကျေးရွာ အပင် လက်ပံပင် - သစ်ပင်ကြီးမျိုးဝင် အပင် မီဒီယာ လက်ပံ (ရုပ်ရှင်) - ဒါရိုက်တာ ဝိုင်း ရိုက်ကူးသည့် မြန်မာရုပ်ရှင်ဇာတ်ကား။